สอบถามครับ ปัจจุบันอายุ 27 ปี มีอาการสั่น ตอนใช้แรงแล้วเกร็งกล้ามเนื้อมากๆ เช่นตรงมือ หน้าท้อง ซึ่งแต่ก่อน 4-5 ปีที่แล้วก็มีอาการแต่ไม่รุนแรง แต่รู้สึกได้ว่าอาการสั่นเริ่มรุนแรงขึ้นเรื่อยๆ แบบนี้ผิดปกติไหมครับ
สวัสดีค่ะ อาการกล้ามเนื้อสั่นบ่อยๆ อาจจะเกิดจาก-ภาวะกล้ามเนื้อสั่นแบบที่ไม่มีสาเหตุรุนแรงค่ะ ซึ่งพบได้บ่อย สาเหตุไม่แน่ชัด แต่มักพบคนในครอบครัวมีอาการคล้ายกัน มักจะเริ่มเป็นในช่วงวัยผู้ใหญ่ตอนต้นไปจนถึงอายุไม่เกิน 50 ปี ความรุนแรงและการดำเนินโรคของผู้ป่วยแต่ละคนก็แตกต่างกันไปนะคะ บางคนพออายุมากขึ้นก็จะดีขึ้น บางคนก็จะแย่ลง บอกได้ยาก มักจะมีอาการมากในช่วงที่มีการขยับหรือออกแรง เช่นเขียนหนังสือ วาดรูป ถือแก้วน้ำหรือช้อนส้อม ยกของหนัก เป็นต้น-โรคเนื้องอกในสมอง มักมีอาการอื่นร่วมด้วยเช่นปวดหัวมาก อาเจียนพุ่ง แขนขาอ่อนแรงข้างใดข้างหนึ่ง หน้าเบี้ยว ปากเบี้ยว-โรคไทรอยด์เป็นพิษ-โรคพาร์กินสัน แต่ส่วนใหญ่แล้วผู้ป่วยพาร์กินสันจะมีอายุมากและมักมีอาการอื่นๆร่วมด้วยนอกจากมือสั่นค่ะ เช่นจะมีกล้ามเนื้อหน้าทำงานผิดปกติทำให้แสดงสีหน้าไม่ได้ หรือการเดินก็จะติดขัดและช้า และมือจะสั่นมากแม้ขณะที่ไม่ได้ทำอะไร-ภาวะทางอารมณ์ทำให้มีการขยับของกล้ามเนื้อที่ผิดปกติแนะนำพบแพทย์ทั่วไปเพื่อประเมินเบื้องต้นค่ะว่าน่าจะเกิดจากสาเหตุใดมากที่สุด หากเป็นโรคที่น่าจะเกี่ยวกับระบบประสาทหรือการเคลื่อนไหวกล้ามเนื้อผิดปกติ แพทย์อาจส่งพบแพทย์เฉพาะทางด้านโรคประสาทต่อไปการดูแลตัวเองเบื้องต้น ควบคุมอารมณ์ดังที่กล่าวมา เพราะถ้ามีอารมณ์แปรปรวนอาจทำให้มือสั่นได้มากขึ้น หลีกเลี่ยงกิจกรรมที่ทำให้มือสั่นมากขึ้น และสังเกตอาการทางระบบประสาทดังกล่าวไป